CELEX: 32011D0880
Language: lt
Date: 1324425600000
Title: 2011/880/ES: 2011 m. gruodžio 21 d. Komisijos įgyvendinimo sprendimas, kuriuo iš dalies keičiamas Įgyvendinimo sprendimo 2011/402/ES dėl neatidėliotinų priemonių, taikytinų iš Egipto importuojamoms ožragių sėkloms, tam tikroms sėkloms ir pupelėms I priedas (pranešta dokumentu Nr. C(2011) 9524)  Tekstas svarbus EEE

23.12.2011   
            
            
               LT
            
            
               Europos Sąjungos oficialusis leidinys
            
            
               L 343/117
            
         KOMISIJOS ĮGYVENDINIMO SPRENDIMAS
   2011 m. gruodžio 21 d.
   kuriuo iš dalies keičiamas Įgyvendinimo sprendimo 2011/402/ES dėl neatidėliotinų priemonių, taikytinų iš Egipto importuojamoms ožragių sėkloms, tam tikroms sėkloms ir pupelėms I priedas
   (pranešta dokumentu Nr. C(2011) 9524)
   (Tekstas svarbus EEE)
   (2011/880/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. sausio 28 d. Europos Parlamento ir Tarybos reglamentą (EB) Nr. 178/2002, nustatantį maistui skirtų teisės aktų bendruosius principus ir reikalavimus, įsteigiantį Europos maisto saugos tarnybą ir nustatantį su maisto saugos klausimais susijusias procedūras (1), ypač į jo 53 straipsnio 1 dalies b punkto i ir iii papunkčius,
   kadangi:
   
               (1)
            
            
               Reglamente (EB) Nr. 178/2002 Sąjungos ir nacionaliniu lygmenimis nustatyti maistą ir pašarus reglamentuojantys bendrieji principai, visų pirma susiję su maisto ir pašarų sauga. Jame nustatytos neatidėliotinos priemonės, kurių imasi Komisija, jeigu akivaizdu, kad iš trečiųjų šalių importuojami maisto produktai ar pašarai gali kelti didelę riziką žmonių sveikatai, gyvūnų sveikatai arba aplinkai ir kad susijusios (-ių) valstybės (-ių) narės (-ių) taikomomis priemonėmis tinkamai išvengti rizikos neįmanoma;
            
         
               (2)
            
            
               2004 m. balandžio 29 d. Europos Parlamento ir Tarybos reglamentu (EB) Nr. 852/2004 dėl maisto produktų higienos (2) nustatomos bendros maisto produktų higienos taisyklės, kurių turi laikytis maisto ūkio subjektai. Šiose taisyklėse nustatytais higienos reikalavimais užtikrinama, kad importuotų maisto produktų higienos standartai būtų bent tokie patys arba lygiaverčiai Sąjungoje pagamintų maisto produktų higienos standartams;
            
         
               (3)
            
            
               nustatyta, kad tam tikros iš Egipto importuotos ožragių sėklų siuntos sukėlė Sąjungoje šiga toksiną išskiriančių Esherichia coli bakterijų (STEC), kurių serotipas O104:H4, protrūkį. Protrūkis kilo dėl to, kad buvo vartojami iš Egipto importuotų ožragių sėklų daigai;
            
         
               (4)
            
            
               todėl Komisijos įgyvendinimo sprendimu 2011/402/ES (3) uždrausta išleisti į laisvą apyvartą Sąjungoje tam tikras iš Egipto importuotas sėklas ir pupeles, kurioms priskiriami to sprendimo priede nurodyti KN kodai. Šio draudimo galiojimo pabaiga – 2012 m. kovo 31 d.;
            
         
               (5)
            
            
               tačiau džiovintos skaldytos ankštinės daržovės, skaldytos sojos pupelės arba skaldytos aliejinių kultūrų sėklos ir vaisiai nėra daiginami. Iš Egipto importuotos džiovintos skaldytos ankštinės daržovės, skaldytos sojos pupelės arba skaldytos aliejinių kultūrų sėklos ir vaisiai nebeturėtų būti laikomi kaip keliantys riziką maisto saugai ir jų importas į Sąjungą turėtų būti vėl leidžiamas;
            
         
               (6)
            
            
               todėl Įgyvendinimo sprendime 2011/402/ES nustatytos neatidėliotinos priemonės turėtų būti iš dalies pakeistos remiantis šia nauja informacija;
            
         
               (7)
            
            
               todėl Įgyvendinimo sprendimo 2011/402/ES priedas turėtų būti atitinkamai iš dalies pakeistas;
            
         
               (8)
            
            
               šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimo 2011/402/ES priedas pakeičiamas šio sprendimo priedo tekstu.
   2 straipsnis
   Šis sprendimas skirtas valstybėms narėms.
   
      Priimta Briuselyje 2011 m. gruodžio 21 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 31, 2002 2 1, p. 1.
   
      (2)  OL L 139, 2004 4 30, p. 1.
   
      (3)  OL L 179, 2011 7 7, p. 10.
   
      PRIEDAS
      
         
            „PRIEDAS
            
               Sėklos ir pupelės iš Egipto, kurias draudžiama išleisti į laisvą apyvartą Sąjungoje iki 2012 m. kovo 31 d.
            
            
                        KN kodas (1)
                        
                     
                     
                        Aprašymas
                     
                  
                        ex 0704 90 90
                     
                     
                        Gražgarsčių daigai
                     
                  
                        ex 0706 90 90
                     
                     
                        Burokėlių daigai, ridikų daigai
                     
                  
                        ex 0708
                     
                     
                        Ankštinių daržovių daigai, švieži arba atšaldyti
                     
                  
                        ex 0709 90 90
                        ex 0709 99 90 (2)
                        
                     
                     
                        Sojos pupelių daigai
                     
                  
                        ex 0713
                     
                     
                        Džiovintos ankštinės daržovės, gliaudytos, su luobelėmis arba be luobelių, neskaldytos
                     
                  
                        0910 99 10
                     
                     
                        Ožragių sėklos
                     
                  
                        ex 1201 00
                        ex 1201 (2)
                        
                     
                     
                        Neskaldytos sojos pupelės
                     
                  
                        1207 50
                     
                     
                        Garstyčių sėklos
                     
                  
                        ex 1207 99 97
                        ex 1207 99 96 (2)
                        
                     
                     
                        Kitos aliejinių kultūrų sėklos ir vaisiai, neskaldyti
                     
                  
                        1209 10 00
                     
                     
                        Cukrinių runkelių sėklos
                     
                  
                        1209 21 00
                     
                     
                        Mėlynžiedžių liucernų sėklos
                     
                  
                        1209 91
                     
                     
                        Daržovių sėklos
                     
                  
                        ex 1214 90 90
                     
                     
                        Mėlynžiedžių liucernų daigai
                     
                  
      
      
         (1)  Šiame Sprendime nurodyti KN kodai atitinka 1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1) I priedo antroje dalyje nustatytus kodus.
      
         (2)  KN kodas kaip 2012 1 1.“